title: Franca
text: Enga ke gaderopafa is ctempafa izvapa, Franca tir koetife tadlemwafe sokasane dem vertuma likon gadesikafa. Nyapay ke Sokasane mali 1875 tir : « Nuyuca is Miltuca is Beruca » isen nilt tir ton baraf xuf milmantaf nok. Inaf vedeyaf drom tir La Marseillaise, i gugadank vey Francafa Artowara. Inaf nelkot tir : « Bowera ke sane isu gan sane isu mu sane ». Kelu tir Paris widava isen Francava tir winugava mali 1539 ika Latinava. Tal tir Euro mali 2002 koe lok ke cosxo voxe tir Pacifique Franc tal koe inafo tawavo koe Pacifika Welfa.